Guvernul a stabilit: Cheltuielile primăriilor pentru centrele de vaccinare vor fi decontate de ministerul Sănătății.
Cheltuielile primăriilor vor fi decontate de ministerul Sănătății. Medicii, asistentele, registratorii și medicii de familie vor primi bani în campanie. Persoanele vulnerabile, incluse în etapa a doua de vaccinare.
Guvernul a reușit în ceasul al doisprezecelea să pună pe roate etapa a doua a vaccinării.Cîțu și Voiculescu au stabilit în ședința de Guvern sumele și de unde vin banii, după startul etapei.Ordonanța de Urgență care a fost dată aseară stabilește că primăriile vor fi cele care vor da banii pentru organizarea centrelor de vaccinare.Avem 750 în toată țara, dar asta nu înseamnă că bugetul local va fi secătuit. Voiculescu spune că până la urmă toți banii vor fi decontați de către Ministerul Sănătății.Medicii vor fi plătiți cu 90 de lei pentru fiecare oră de muncă, asistenții medicali, cei care vor face injecțiile, vor primi 45 de lei pe oră, iar registratorii, cei care te trec pe acele liste de vaccinare vor primi 20 de lei pe oră.De asemenea, medicii de familie ar putea primi bonusuri de cel puțin 30 de lei, pentru fiecare persoană pe care o convinge să se vaccineze.Deocamdată miniștrii nu s-au înțeles în ceea ce privește alte categorii prioritare în această etapă. Abia săptămâna viitoare vom afla ce alte grupe de persoane sau angajatori vor fi introduși pe acestă listă.